
Tinnitus, kuulmislangus, pearinglus 


Selles ajakirjas: 


1. Lugejale 

2. Miks on nii raske diagnoosida Meniere i haigust? 

3. Kas mira vöib parandada kuulmist? 

4. Harjutused silmadele, mis aitavad parandada tasakaalu 
5. Elu Meniere iga 

© Ajakirja mistahes osade kopeerimine ilma allikale viitamata on keelatud 


Lugejale 


Elu ilma ettekääneteta 


Ettekäänete leiutamine tundub olevat iisna laialt levinud tegevus. See on sama vana, nagu 
inimkondki ja see on olnud kogu selle aja vältel edukalt pöhjustanud ebaönnestumisi. Selle 
taha peidame oma viitsimatust, nörkust. 

Miks inimesed näevad vaeva ettekäänete väljamötlemiseks? Vastus on lihtne. Nad 
kasutavad neid, kuna nad on need ise välja möelnud. Me vabandame nendega oma 
tegematajäänud ettevötmisi. Inimloomusele on omane öigustada ennast oma möttemaailma 
poolt siinnitatud vabandusi kasutades. Kas need peavad aga alati paika? Kas need 
õigustavad ka tegelikult meie viitsimatust või on need vaid mugavaks kattevarjuks? 

Ettekäänete leiutamine on sügavalt juurdunud komme. Harjumusi on raske muuta, eriti 
veel siis, kui need annavad meile õiguse teha seda, mida me teemegi. 

Tundub olevat ebaloogiline, et nii paljud inimesed kulutavad nii palju aega selleks, et 
leiutada võimalikult hästi mõjuvaid selgitusi. Kasuta sina see aeg oma nõrkustest 
vabanemiseks ja nii muudad kõik ettekäänded tarbetuteks. 


Neinar Kudesita « 


Miks on nii raske diagnoosida Meniere i haigust? 


"Vötke neid tablette iga päev, kuni ma 
motlen välja, mis diagnoos teile panna" 


Kui avada mistahes Meniere i haigust kirjeldav teatmeteos vöi veebisait leiame peaaegu 
alati kolm klassikalist sümptomit, mis kuuluvad Meniere'i haiguspildi juurde. Need on 
tinnitus e. kõrvakohin, pearinglus ja kuulmislangus. Neist ainult kuulmislangus vajab 
tehnilisi seadmeid selle kindlakstegemiseks ehk siis audiomeetrilist uuringut. Ülejäänud 
kaks sümptomit tehakse kindlaks patsiendiga peetud vestluse põhjal. Näib olevat lihtne. 

Aga see ainult näib nii. Tegelikkuses on asi tunduvalt keerulisem. Kõik, kes põevad 
Meniere i haigust, teavad, et need sümptomid ei ilmne sugugi üheaegselt. Tinnitus algab 
vaikse sumina või kohinaga, mis inimesel igapäevases elus ei pruugi olla isegi tuntav seda 
enam, kui ümbritsev taustamüra on suurem ja summutab algava tinnituse. Sellepärast ei 
oska inimene tavaliselt vastata küsimusele, millal ta esimest korda koges tinnitust. 

Ka kuulmislanguse algus jääb tavaliselt inimesele märkamatuks. Alles pikema aja 
möödudes hakkab inimene tajuma, et tema arusaamine kaasvestlejast on halvenenud. 
Tavaliselt ei tunnista keegi, et selles on süüdi tema enda kuulmislangus. Põhjuseks 
oletatakse kaasvestleja halba diktsiooni või ümbritseva keskkonna taustamüra. Alles 
audiomeetriline uuring paljastab, et tegemist on kuulmislangusega. 


Pearinglus esineb mitme haiguse puhul. Ja kuigi Meniere'i haiguse poolt esilekutsutud 
pearinglus erineb tunduvalt näiteks karussellisõidu poolt tingitud pearinglusest, ei oska 
inimene esmakordse kogemuse põhjal neil vahet teha. 


Kõik see ongi põhjuseks, miks algav Meniere'i haigus jääb mõnikord pikemaks ajaks 
diagnoosimata. Internetist võib lugeda patsientide jutustusi sellest, kuidas nad on pidanud 


mönikord aastaid ootama enne, kui nende haigus on leidnud löpliku kinnituse. Kiisimus on 
muidugi ka arstide kogemuses, sest Meniere i haigust esineb suhteliselt harva. 


Heinat Kudevita 


Kas mura voib parandada kuulmist? 


Ajakiri Tiede, 13.04.2016 


Viimaste uuringute tulemused osutavad, et pidev keskmise valjusega taustaheli esinemine 
vöib möjuda kuulmisele seda parandavalt, kuigi varem on väidetud vastupidist. Nende 
uuringute tulemusi ei ole veel avaldatud, kuid see on väga huvitav seisukoht, kuna see on 
täiesti vastupidine kõikidele senistele uuringutele. Näiteks kirjeldatakse artiklis, mille 
avaldas ajakiri Tiede, kuidas kõrvad vajavad müra, et kuulmine säiliks oma kõige paremal 
kujul. Uuringud on näidanud, et vaiksetes maapiirkondades elavad inimesed on enamasti 
halvema kuulmisega kui linnamiiraga harjunud inimesed. Teooriana pakutakse välja, et see 
on tingitud sellest, et inimesed, kes elavad linnas, puutuvad kokku sagedamini keskmiste ja 
ka valjemate helidega iga päev, mille tõttu nende kuulmiskeskus on pidevalt aktiveeritud 
olekus. See ei käi muidugi mürataseme kohta, mis tekitab ebameeldivaid aistinguid. 


- . \) 

Varasemate uuringute pöhjal on köige halvemas seisundis inimesed, kes puutuvad pidevalt 
kokku valju müraga. Nendeks on näiteks ehitusobjektidel, kaevandustes või transpordis 
töötavad inimesed, kus nad peavad taluma liigset müra. Seni ei osata täpselt öelda, kas 
kuulmisele on ohtlikum pidev viibimine valju müraga keskkonnas või üksikud valjud helid. 


Siiski on hästi teada, et liiga palju vaikust ei sobi körvadele, nii et kui elate vaikses 
maapiirkonnas, vöib teie kuulmine olla ohus. Kuid maapiirkondade elamistingimustel on 
palju häid omadusi, nii et peale selle artikli läbilugemist ei ole mötet hakata oma asju kokku 
pakkima ja elukohta muutma peatse kurdistumise kartuses. Nendest uuringutest lähtuvalt 
vöime siiski järeldada, et kuulmisele on kasulik möningane miira, mis otsekui treenib meie 
kuulmiselundit. 


Harjutused silmadele, mis aitavad parandada tasakaalu 


Inimese tasakaalutunnetuse puhul ei ole tegemist mitte ainult aju tasakaalukeskusega. 
Normaalses olukorras mängib see muidugi köige suuremat rolli, kuid mitte väiksem osa 
selles on ka veel nägemisvõimel ja lihaste koordinatsioonil. Mida rohkem tasakaalukeskus 
on häiritud, seda rohkem võtavad teised organid osa selle ülesannetest enda kanda. Heal 
tasakaalutunnetusel on suur osa inimese tervises. Näiteks pea vale asend suurendab 
kaelaliigeste koormust kolm korda. Kui tavaliselt kaalub inimese pea 5 kilo, siis ainuüksi 3 
sentimeetrise ettekalde puhul moodustab kaela tagumistele lihastele langev koormus juba 15 
kilogrammi. 

(https://www.terveyskirjasto.fi/terveyskirjasto/tk.koti?p artikkeli=jal00017) 


Meniere i haigus põhjustab inimestele tasakaaluprobleeme. Paljud liigutused, eriti peaga, 
kujunevad ebameeldivaid aistinguid tekitavateks ja kustuvad esile pearingluse või halvemal 
juhul haigushoo. Seetõttu õpib inimene vaistlikult vältima neid liigutusi. Tulemusena tekib 
inimesel ebaloomulikult kramplik kehahoiak, mis ei jäta mõju avaldamata üldisele tervisele. 
Pikemaajalise treeninguga on võimalik sellest vabaneda, kuid see nõuab püsivust. 
Alljärgnevalt räägib soome professor Ilmari Pyykkö harjutustest, mida ta soovitab kõigile 
tasakaaluhäirete all kannatavatele inimestele. 


Harjutused silmadele 


Nende silma- ja pealiigutuste eesmärk on aidata organismil lödvestuda päeva jooksul. 
Soovin, et neist moodustub teile eluviis ja te teete neid regulaarselt. 
Need harjutused arendavad silmade koordinatsioonivöimet, mis on Meniere i haiguse 
puhul häiritud. Ka teie füüsiline vorm paraneb ning tasakaal muutub kindlamaks. 


Ilmari Pyykkö, professor 
Kõigepealt harutame silmanurgast nägemist. 


Tõstke ühe käe pöial (ei ole oluline, kumma käe) enda ette ja liigutage seda aeglaselt nii 
suures ringis, et te pead liigutamata saate jälgida seda silmadega neid veidi pingutades. 
Tehke seda harjutust enne vastupäeva 20 sekundit, seejärel päripäeva samuti 20 sekundit. 
Harjutus tehakse ilma prillideta. 

See harjutus aitab parandada silma liikuvust. Silmanurgast nägemine on oluline, kuna sellel 
on tähtis osa tasakaalu säilitamises. 


Järgmiseks harjutame silmaliigutuste koordineerimist. 


Suunake pilk pöidlaküünele ja viige käsi poolviltu endast eemale paremale ja tooge siis 


tagasi möne sentimeetri kaugusele paremast silmast. Arge liigutage seejuures pead. Prillid 
vöivad ees olla. 
Tehke sama liigutus teise käega vasaku silma juures. 


Vestibulo-okulaarse refleksi parantaminen 
Silmaharjutuste löpuks harjutame silmade juhtimist tasakaaluelundit abiks vöttes. 
Kinnitage enda ette seinale silmade körgusele mingi tekst, mida te näete lugeda. 
Liigutage pead umbes 10-20 kraadi kummalegi poole lugedes samaaegselt teksti. Tehke 
üks liigutus sekundis. Tehke harjutust 30 sekundit. Kui teil on raskusi teksti jälgimisega, 
aeglustage liigutamist. Mõne aja möödudes märkate, et harjutus on muutunud lihtsamaks. 
Proovige nüüd teha sama, kuid noogutage seejuures pead 


* Mõnedel inimestel tekib viimast harjutust tehes pearinglus ja iiveldus. See kaob paari 
kuu jooksul pideva harjutamise tulemusena. 


Elu Meniere iga 


Ühe hollandlanna mõtteid elust ja Meniere'i haigusest 


See artikkel pole kaugeltki mõeldud lugeja heidutamiseks. Selles ei ole ka ühtegi 
kontonumbrit, mille kaudu tellida kõikvõimalikke ravimeid ja muid tervisetooteid. Kuid kui 
ma juba kord olen selle haiguse küüsi langenud, on minu eesmärgiks teha kõik, mis 
võimalik et murda välja piiridest, mis see mulle on seadnud. Igaüks, kes jagab minuga sama 
saatust, teab, mida see tähendab, olla aheldatud meeleheitega, = ettearvamatu 
tasakaaluprobleemiga ja vaegkuulmisega. Igaüks leiab oma tee, kuid mõned neist on 
maksvad kõigi jaoks. Sellele haigusele ei ole küll ametlikult olemas tõhusaid ravimeid, kuid 
kaine mõistus ja arusaam võivad aidata. Pean lihtsalt leidma oma ellujäämise viisi enda 
jaoks ja kui see on peale minu kasulik veel kellelegi, siis ma olen õnnelik. Kuid see ei ole 
lõbus lugemine ja asjasse mittepuutuvatel on ehk targem sellest eemale hoiduda. 

Olles täiesti ootamatult sattunud tervete inimeste kategooriast krooniliste haigete hulka, 
pidin kohanema täiesti erineva maailmaga või koguni teise planeediga. Ei, see oli ikkagi 
veel Maa, kuid see hakkas käituma minuga hoopiski erinevalt. Ma pidin hakkama leiutama 
abivahendeid, mis võiksid mind hoida püsti. Tõenäoliselt on see kirjeldus sarnane 


joobeseisundiga, kuid öeldakse, et ka Marilyn Monroe kannatas Meniere'i haiguse käes ja 
see seletab tema omapärast könnakut. 


Köige rohkem meeldib mulle vördlus tsentrifuugiga. Alguses löbus, kus sa oled 
kinnitatud ja platvorm, kus sa oled, seisab veel paigal, aga siis algab pöörlemine: aeglaselt, 
kiiremini ja kiiremini Ja siis kogu maailm pöörleb, timbrus sulab silmade ees kokku ja peas 
on tiksainus möte: "Stopp, ma lähen maha!". Meniere'i patsiendid kogevad iga kord 
haigushoogude ajal midagi samasugust. Kui see juhtub kord aastas, vöib välja kannatada, 
aga kui 10 korda päevas? Ja sellega kaasneb iiveldus, oksendamine, kälmavärinad, 
suurenenud higistamine, tahtmatu urineerimine ja muud probleemid, mida nimetatakse 
kokkuvõttes Meniere'i haiguseks. Lisage sellele mira kõrvades ja progresseeruv 
kuulmiskaotus. 


See tsentrifuug võib üllatada igasugusel ajal igasuguses olukorras. Inimene kaotab 
orientatsiooni ja tasakaalu. Ta ei saa käia seista, istuda, isegi pikali olla. "Tsentrifuug" jätkab 
pöörlemist. Haigushoog võib kesta mitu tundi. Kogenud haige jaoks on asi selge. 
Sümptomid on tuttavad. Ärge tehke midagi, lihtsalt oodake ja kannatage. Kõik see on väga 
ebameeldiv, kuid midagi pole vaja teha. Meditsiinil on siin oma arvamus. Erinev, nagu 
tavaliselt. Kuid kui te kaotate teadvuse avalikus kohas ja abivalmis inimesed kutsuvad teile 
kiirabi, siis sellest ei ole tavaliselt kasu. Nende saabumise ajaks olete võib-olla juba 
võimeline ise neile selgitama, milles on küsimus. Kiirabi taksoteenuseid ei osuta ja koju teid 
ei viida, kuigi see oleks kõige parem lahendus. 


Haigus võib kesta aastaid, tuues kaasa väsimust ja normaalse elu kaotamist. Lõppude 
lõpuks, kuskil kesknärvisüsteemi sügavustes jääb ikkagi alles kohutav "nupp", sealhulgas 
patoloogiline "tsentrifuug". Ja ükski arst ei anna garantiid, et haigushoogu enam ei esineks. 
Võib-olla on järgmise haigushooni kuus kuud ja võib-olla kuu, nädal - haigus on 
ettearvamatu. Pearinglus väljendub sagedamini ümbritsevate objektide pöörlemises, 
mõnikord (õigem oleks öelda ,,enamasti”) lisandub sellele ka kukkumine. Tinnitus suureneb 
enne pearingluse tekkimist ja jõuab haigushoo ajal maksimumini. See pole siiski reegel. 


Meniere'i haigus mõjutab reeglina keskealisi inimesi vanuses 35 - 55 aastat. Sageli on 
tema ohvriteks kroonilises stressiseisundis linnaelanikud. Äge ja eriti krooniline stress võib 
provotseerida haiguse tekkimist ja raskendada selle taandarengut. Pange tähele, et kõik, mis 
on seotud müra, vibratsiooni, pikaajalise vaimse või visuaalse stressiga (töö arvutiga), ei ole 
inimestele, kes kannatavad Meniere'i haiguse all. 


Meniere'i haigus on sisekõrva haigus, mis põhjustab vedeliku hulga suurenemist selles. 
Vedel pressib rakkudele, mis reguleerivad keha asendit ruumis ja hoiavad tasakaalu. 
Tavaliselt on haiguse käik ettearvamatu. Haiguse sümptomid võivad halvendada või järk- 
järgult vähendada või jääda muutumatuks. Samal ajal on juhtumeid, kui haigus järk-järgult 
möödub ja kunagi uuesti ägeneb. Vaatamata teadusartiklite rohkusele, vaatamata paljudele 
ravimeetodites kasutatavatele vahenditele ja meetoditele, jääb probleem põhimõtteliselt 
lahendamata, sest siiani pole ühtegi lahendust, mis on tunnustatud kõigi 
meditsiinitehnoloogia juhtivate spetsialistide poolt. 


Kirurgilised sekkumised hõlmavad operatsioone sisekõrvas ehk nn. labürintektoomiat, mis 
seisneb kahjustatud sisekörva eemaldamises. Sellisel juhul lakkavad tavaliselt haigushood, 
kuid kogu tasakaalusiisteem jääb ühe kõrva hooleks. Samuti kurdistub eemaldatud sisekörva 
tagajärjel kõrv täielikult. 


Kuna vaegkuulmine areneb järk-järgult ja tihti inimesele endale märkamatult, ei usu algaja 
vaegkuulja, et ta seda on. Audioloogide poolt koostatud statistika kohaselt kestab selline 
eitamine 7 — 10 aastat. Ühes ajakirja "Vaba Holland" artiklis nimetatakse vaegkuulmist 
nähtuseks mida ühiskond raskesti mõistab. Tavaliselt on peamisteks kannatajateks mehed, 
kes ei ole just sagedased arstikabinettide külastajad. Seltskonnas viibides juhtub sageli, et 
mõne nalja puänt jääb vaegkuuljatele arusaamatuks ja see peegeldub nende näol. 
Tagajärjeks hakatakse selliseid inimesi pidama vähemintelligentseteks. See tuleneb tihti ka 
vaegkuuljate endi käitumisest. Selle asemel, et julgeda oma puuet tunnistada, hoitakse seda 
teiste eest saladuses. Vaegkuulmine on puue, nagu ka vaegnägemine, mida siiski üldiselt ei 
häbeneta. Vaegkuuljate jaoks on olemas abivahendeid, mida on soovitav kasutada. 
Pikaaegne keeldumine abivahendite kasutamisest põhjustab kuulmise kahjustumist, sest 
kuulmiskeskus võõrdub pikapeale helide tunnistamisest. 


Keskmine vestlus toimub umbes 60 detsibelli piirkonnas. Ohutu helivaljus, mida inimene 
kahjustusteta talub, on 80 db 8-tunni jooksul. See on mira, mis valitseb kooli 
mänguväljakul või mida toodab juukseföön. Üle 100 detsibelli tekitab näiteks elektriline 
saag ja see on müra, mis võib põhjustada valuaistingut. Üle 140 detsibelli võib heli teie 
kuulmist pöördumatult kahjustada. Selliseks on näiteks maanduva hävituslennuki poolt 
tekitatav müra. 


Kurtust peetakse muusikute professionaalseks haiguseks: peaaegu kolm neljandikku neist 
võivad kaotada kuulmise. TNO andmetel suureneb ka noorte hulgas kuulmiskahjustuste arv 
aastas 20 000 võrra. Seda tänu valjule muusikale kodus, baarides või diskoteekides. 


Tinnitus on kuulmiskahjustuse kõrvalnähtus, mis meenutab kusagil peas mängima 
unustatud raadiot, mille väljalülitamisnupp on jäetud paigaldamata. Kuulmiskahjustused on 
suures osas ravimatud. Probleemiks on kuulmiskanali närvilõpmete kahjustus. Mõnikord 
aitab tinnitust tasakaalustada väline heliallikas, mis toodab tinnitusest valjemat ja kõrgemat 
heli. See võib muuta tinnituse talumise veidi lihtsamaks, kuid mitte rohkem. (,, Vaba 
Holland”, 18. juuli 2011, Ik 75 dr. K.Schaepman). 


Ainuke mõistlik soovitus on - õppige sellega koos elama. Igaühel on võimalik leida 
temale sobiv variant. Liigne valgus või teatud toit või ka mõne teatud heli sagedus võib 
põhjustada väga ebameeldivaid tundeid ja ravimeid selle jaoks ei ole olemas. 


Minu isiklik elu on üsna intensiivne — 2 ... 3 haigushoogu nädalas, pidev pearinglus, 
sageli liitub sellega iiveldus ja oksendamine, mõned helid tekitavad peaaegu füüsilist valu. 
Kõige ebameeldivam on orientatsiooni kaotamine: ma kaotan suuna, ei suuda kindlaks 
määrata oma asukohta ruumis ja samas olukorras tunnetan paanikat ja tavaliselt see lõpeb 
haigushooga. Olen sellises olukorras kaotanud vähimagi soovi minna tänavale 
balansseerima oma olematu tasakaaluga. Maapind tundub olevat künklik minu ebakindlate 


jalgade all ja vitriinid vöi stendid kauplustes on tihti paigutatud mulle ette otse keset teed. 
Kuulmisteravus on järgmine korvamatu kaotus. Praegu on maailm minu jaoks jagatud 
arusaadavalt ja arusaamatult könelevateks inimesteks. Viimaseid on muidugi rohkem. 


Köige hullem on ebakindlus. Ei ole teada, mida toob mitte ainult järgmine nädal, vaid ka 
järgmine veerandtund. Vöib juhtuda, et homme saate osa oma kuulmisest tagasi (on 
juhtunud), kuid samahästi vöib see minna ka halvemaks, ja homme vöite kukkuda trepist 
alla, kui haigushoog juhtub ootamatult tekkima. Ma löpetasin iiksi väljaskäimise, sest nii 
mönelgi korral löppes see kukkumisega keset könniteed. Hirm ja ebastabiilsus pöhjustavad 
pidevat stressi, mis omakorda on pöhjuseks haigushoogude tekkimisele. Ma arvan, et köik 
seda haigus pödevad läbivad need eluetapid, kuigi ehk erinevalt 


Sageli soovitatakse piirata naatriumi tarbimist (soolavaba toit), kuid see ei aita mind. 
Pärast kuut kuud kestnud soolavaba toidu söömist ei märganud ma mingit kergendust. 
Alkohoolsetest jookidest ja kohvist loobumine vöib ju olla kasulik, kuid kuna ma ei tarbinud 
neid ka enne haigust, siis ei oska ma selle kohta midagi öelda. Betahistiin (betaserc) oli 
kasutu. Vitamiinid, mille tarbimist soovitatakse, pöhjustavad mul siiani iiveldust. Haiguse 
alguses kaalusin 54 kg, nüüd aasta pärast 42 kg. 


Tänu oma haigusele sõltun suuresti mind ümbritsevatest inimestest. Mul on väga raske 
jagada oma koormat teistega, kes minust hoolivad. Arstid räägivad nagu ühest suust, et selle 
haigusega võib elada. Võib muidugi, aga kui te olete kõrvalseisjate jaoks nagu idioot või 
väike laps, siis ei ole see ka elu, mida elada. Siis lõpetate rääkimise, sest te kardate, et te ei 
ole saanud aru eelnevast jutust ja räägite hoopis teisel teemal (mida peetakse väga 
naljakaks) või kõnelete liiga valjusti, nagu vaegkuuljatel on kombeks. On väga oluline, et 
inimesed teaksid teie olukorda. Kui mitte muu pärast, siis vähemalt selleks, et mitta hakata 
teile pakkuma kõikvõimalikke kasutuid nõuandeid. Võite uskuda, et peale viieaastast 
põdemist teate sellest haigusest juba rohkem, kui mistahes arst. Ma olen lihtsalt väsinud 
mängima kangelast ja teesklema, et kõik on korras. Sest selliseks nagu varem, ei saa ma 
enam kunagi ja ma pean selle teadmisega edasi elama. Minu jaoks ei ole oluline, et 
inimesed, kes mind tunnevad, saaksid seda lugeda. Suurem osa neist teab seda juba 
niikuinii. Ma tunnen, et olen kohustatud rääkima tõtt oma seisundi kohta. Mulle ei 
meeldinud ka varem valetada, aga nüüd paistab tihti, et tahaksin pigem mitte tõtt välja 
öelda. Aga kellele ma valetan? Iseendale? Abikaasale? Sõpradele? Mida ma võiksin öelda? 
Ma pigem ei ütle midagi, kui et hakkan ilustama oma olukorda, kartes samas, et iga 
järgmine hetk võib minu vale paljastada. 


Vene teadlaste uuringute kohaselt on Meniere'i haiguse tagajärgede vaimsetele 
aspektidele mingil põhjusel väga vähe tähelepanu pööratud. Madalmaade psühhiaatrid 
arvavad, et hirmutunne haigusnähtude esinemise ees on normaalne ja vajab vaid harvadel 
juhtudel psühhiaatri sekkumist. Ravimitest ei tunta laiemalt muud, kui betahistiini. 
Apeldoorn on hea tervisekeskus ja ma püüan lähitulevikus sinna jõuda. Positiivsete 
tulemuste korral proovin kirjutada oma tähelepanekutest. Põhimõtteliselt on see lihtsalt 
tervisehäire, millele ei ole meditsiinilist abi. Riigi sotsiaalamet ei ole hinnanud seda haigust 


tösiste tervisehäirete hulka kuuluvaks ja mteriaalne toetus seda pödevatele puudub voi on 
tühine. Ainus efektiivne ettevõtmine on kurtide ja vaegkuuljate ühingud. Sealt on võimalik 
saada nõu ja jagada oma kogemusi. 


Minu killustunud elu, mis hõlmas töölkäimist, õppimist, ühiskondlikku elu, olles ise 
füüsiliselt abitu, tekitas minu sügava depressiooni. Piinlik öelda, kuid ma kaalusin juba 
enesetappu. Viimasel hetkel peatas mind mõte oma koerakesele. Kes hoolitseb tema eest, 
kui ma oma mõtte teoks teen? Ma loobusin kõigist oma enesehävituslikest mõtetest ja nüüd 
tunnen ennast enam-vähem stabiilsena. Mitte tervena, kuid siiski stabiilsena. Olen leiutanud 
enda jaoks muinasjutte, mis, nagu muinasjutud ikka, on õnneliku lõpuga, kuid ma ei usu 
neid enam isegi. Püüan oma positsiooni patsiendina, kuigi ehk tülika patsiendina, 
põhjalikult ära kasutada. Võin tunduda arstidele tüütavana, kuid ma tahan teada lihtsalt 
TÕDE! Keegi peab seda ju ometi teadma. Tean, et ma ei ole ainuke ja võib-olla mõnel on 
veelgi hullem olukord. Kuid see teadmine, et ma ei ole üksi, ei rahusta mind sugugi, ehkki 
arstidele meeldib seda alalõpmata toonitada. Noh, ei ole üksi, ja mis siis sellega minu jaoks 
muutub? 


Kõige tähtsam on, et te ei jääks üksi norutama. See, millest ma siin kirjutan, mõjus 
minule positiivselt. Võtke endale mingi ülesanne. Koristage pööningut või keldrit. 
Hoolitsege oma toalillede eest. Kui tahtsite saada mõnel kutsealal diplomi, siis võib-olla on 
võimalus seda teha nüüd, hiljem? Aju töötab teil suurepäraselt, te ei ole ju vaimuhaige - 
kasutage neid võimalusi, mis on veel olemas, isegi kõige väiksemaid. Suhtlemist tuleb 
uuesti õppida ja kõige tähtsam on õppida ütlema: jah, ma olen kurt või vaegkuulja. Jah, mul 
on haigus, mis muudab mind mõneks ajaks tegutsemisvõimetuks. Kuid ma ei ole loll... 
Võimalus on alati olemas. Inimesed hakkavad tavaliselt siis aru saama, kuidas teiega 
paremini suhelda. Tõsi küll, on ka neid, kes peavad teid kuulmispuude tõttu arengus 
mahajäänud inimeseks. See võib ka tõsi olla, kui te eemaldute suhtluskeskkonnast ega tunne 
enam huvi ümbritseva elu vastu. Järeldus: arendage ennast. Kui teile meeldis lapsena 
joonistada, kuid hiljem enam mitte, äratage oma kunagine harrastus ellu. Väljendage 
joonistustes oma emotsioone: positiivseid ja negatiivseid. Joonistage, mida te vihkate või 
armastate selles maailmas, õppige Photoshopi, hiina keelt ja andke endale võimalus leida 
viis, kuidas elada endaga rahus. 


Ma mõtlen, et paljud inimesed liiguvad üle piiri, mille puhul ei ole tagasiteed, tunnevad 
ennast ja oma kohta sotsiaalses struktuuris ebastabiilseks. Sotsiaalne võrgustik on inimese 
elus oluline, kuigi me sageli eitame selle tähtsust. Just see aitab meil areneda. Inimene ei ole 
loodud erakuks, kuigi mõnikord on mõttekas mõneks ajaks kõrvale tõmbuda. Valu, 
kaastunne, reaalne abi, telefonikõne, samuti hea ja paha on iihemöttelised. Kardan, et pean 
mõnikord küsima abi kelleltki, kes ei kuulu minu lähedaste hulka. Ja isegi mitte abistamisest 
keeldumine ei ole kõige valusam. Minu jaoks on kõige halvem näida abituna. Mul oli 
kunagi sõber, kelle peale võisin loota. Uskusin, et see suhe säilib, aga ... Kui ta sai teada, 
millist haigust põen ja milles see väljendub, hakkas meie omavaheline suhtlus kokku 
kuivama, jäädes lõpuks ainulr mõne juhusliku telefonikõne tasemele. Ta on mulle küll 
kinnitanud, et ma võin talle alati helistada, kuid kogu olukord on jätnud mulle kerjuse tunde. 


Ma ei kutsunud teda rohkem kunagi endale appi, ilmselt mu uhkus ei vöimaldanud mul seda 
teha. On ju ka puudega inimesel oma väärikustunne. Mul ei ole kuigi palju tuttavaid, kellega 
suhelda, kuid moni neist on sdilitanud ome endise suhtlemise ja ma tean, et nad on valmis 
mind ka reaalselt aitama.. Möistsin, et ka abi on erinev ja püüan kasutada oma inimõigusi 
nii vähe kui võimalik. Esiteks, kardan kuulda keeldumist, ja mis kõige olulisem — sellega 
tunnistan oma sõltuvust kaasinimestest. Võib-olla on see minu poolt isekas, kuid selline ma 
juba olen. 


Ja veel, minu jaoks on kõige olulisem asi: mulle meeldib, et hoolimata paljudest 
ebaõnnestumistest tunnen ennast stabiilsena. Veetes öiseid unetuid tunde mõtlen oma 
olukorra peale. Mind ümbritsevad imelised inimesed, kes teevad minu jaoks iga päev imet, 
ja neid ei huvita, kas ma olen depressioonis või mitte, nad võitlevad minu eest lõpuni ja 
isegi mu koerake töötab nagu lapsehoidja. Ma ei peaks närvis olema ja niipea, kui mu 
adrenaliin lakke tõuseb, hüppab ta mulle sülle, andes mulle teada, et pean ma rahunema. 
Ühel päeval olen kurt, kuid see ei muuda minu jaoks enam palju. See on haiguse 
prognoositav areng, kuid kõige kohutavam on ikkagi orientatsiooni ja tasakaalu kadumine. 
Jah, ja 5 korda päevas oksendamine ei valmista mulle lõbu, aga sa harjud kõigega. Kuid 
oma abikaasa ja lapse naeratuse pälvimiseks püüan seda labürinti läbida. 

Aasta hiljem tegin ise mõningaid järeldusi. Depressioon süvendab suurepäraselt Meniere'i 
haiguse arengut ja kui mul on võimalus, siis pean ma kõigepealt hoolitsema oma vaimse 
tasakaalu eest. Stress halvendab olukorda ja suurendab haigushoogude ohtu. Proovin jagada 
kõik oma probleemid väikestesse lahtritesse ja siis läheneda neile igaühele eraldi. 
Põhimõtteliselt on võimalik neid kõiki lahendada, tuleb ainult säilitada kaine mõistus. 
Järgige mõistlikke toitumissoovitusi (mitte dieete!), tehke lõdvestus- ja hingamisharjutusi, 
nende hulgas kõiki, mis vähendavad pingeid teie kehas. Hoidke üleval kerget füüsilist 
koormust, kui teil on koer, osalege koertetreeningutel. Vestelge sõpradega interneti 
vahendusel. Vaadake lemmikfilme, lugege lemmikraamatuid. Võimalusi on palju. 

Ma jõudsin järeldusele, et tunnen ennast paremini, kui järgin päevarežiimi. Jalutuskäigud, 
söögiajad, puhkamine, isegi lugemine ja hobid toimugu enam-vähem samal ajal. Rahulik, 
korrapärane elu aitab vähendada stressi. Mistahes lihtne tegevus on parem kui tegevusetus. 
Füüsilised harjutused on samuti väga kasulikud. Võimaluse korral võimelge või harrastage 
kasvõi joogat. Proovin teha seda kodus. Ilma õpetajata ei anna see küll erilisi tulemusi, kuid 
see aitab mul keskenduda oma mõtetele, mitte midagi muud, nii et joogast on minu puhul 
kasu. Minu psühhiaater ja mina oleme üheskoos arutanud minu päevarežiimi ja leidnud, et 
hobidel on suur tähtsus. Need aitavad viia mõtted mujale ja rahustavalt imetlusväärselt. 
Isegi hingamisharjutused ja muu sarnane tegevus mõjub positiivselt. Ma istutan lilli, ma 
olen õppinud kuduma ja tegema muid käsitöid, mis ei ole liiga pingutavad. Mõnikord ostan 
endale aromaatseid õlisid, mida lihtsalt hoian käes ja nuusutan. Lõhnateraapial on oma osa 
inimese tervishoiust. Nagu kiirabibrigaad mõjub mulle ka kosmeetiline veeprotseduur. 
Pritsin endale näiteks Eviani näkku. See tekitab teatud positiivse šoki ja värskendab. Minu 
pea üritab ikka veel täide viia midagi sellist, milleks keha ei ole enam võimeline. Üks 
saatuslik viga päevas - ja ma pean veetma järgmised paar-kolm päeva voodis. Lahendus, 
millele tulin - graafik. Isegi kui näiteks lubasin endale, et ma istutan homme lilli, ma 


kirjutan graafikusse, kui palju selleks aega kulutada. Alguses ei ole see lihtne. On tisna 
keeruline sundida ennast elama ettekirjutuste järele. Kui see töesti aitab. Arvuti juures - 
tund, raamatu lugemine - pool tundi ja paus, TV-d nii vähe kui vöimalik. Ainult nii suudan 
ma oma tervist iga päev kontrollida, kuigi haigushood on endiselt ettearvamatud ja haigus 
areneb vastavalt oma seadustele. Katsetuste ja eksimuste abil panin aluse kindlale kirjalikule 
päevaplaanile. Aju töötab endisel režiimil ja kui ma üritan elada endist elu, tagab see mulle 
haigushoo ja siis ma veedan mõned päevad voodis. Mõnikord on tõesti tüütu jälgida 
graafiku, mille ma ise olen koostanud, kuid paratamatu. Ma märkasin ka seda, et ma tunnen 
end paremini, kui ma lihtsalt pärast õhtusööki hakkan vähemalt poole tunni pärast lihtsalt 
istuma pooleldi suletud silmadega. Rahustab imeliselt. 


Vahel tundub mulle, nagu ma kahestuksin - ühes pooles on alles minu füüsiline pool, 
nagu see oli enne haigestumist ja teine, mis on täidetud millegi määratlematuga. Selles on 
unistusi, lootusetust, probleeme ja meeleheidet. Kuid ajuti paistab selles ka midagi 
heledamat. Iseenesest ei ole ju paha unistada, kui te ei võta oma unistusi liigselt südamesse. 


Ma hakkasin mõtlema inimestevahelise kommunikatsiooni väärtusest. Ja sellest, kas me 
vajame seda? Ma ei tea, kuidas luua suhteid võõraste inimestega või pigem teadsin, aga ma 
unustasin, kuidas. Ja nüüd, kui suhtlete kellegagi. Kuidas teatada uuele tuttavale, et olete 
haige? Et teil on krooniline ja progresseeruv haigus? Kas prahvatada see kohe välja või 
teatada seda aegamööda? Vestlen tihti oma koeraga, kirjutan artikleid - jäljendan suhtlemist, 
kuid mul on tõsiseid kahtlusi edu pärast. Ma ei ole valmis selle teema edasiseks 
arutamiseks, kuid oma blogis püüan ma oma vigu enda jaoks lahata. 


Ma arvan, et minu kirjatükk ei ole just meeltülendav, kuid ma kirjutasin sellest, mida 
tunnen. Ma usun, et tunnen ennast paremini, kui olen rääkinud sellest, mis mind vaevab. 


Püüan sellega kokku panna mingisuguse meditsiinilise ülevaate oma elust, et näha, mis 
teeb mind tugevamaks ja millest ei ole mingit kasu. Võib-olla leiab mõni siit omale 
mingisugusegi pidepunkti. Ükski kogemus, sealhulgas ka negatiivne, ei jookse mööda külgi 
maha, ilma et sellest kasu oleks. 


Vene keelest tõlkinud Heinar Kudevita 


